Kaprije

Kaprije er en øy i Adriaterhavet utenfor kysten av Kroatia, og en del av øygruppen Šibenik. Den har et areal på 6,97 km² og et befolkningstall på 143. Øyens eneste bosetning er også kalt Kaprije. Øyen har daler som går på tvers. Her vokser det gress og enkelte furuskoger. Druer og oliven blir dyrket her. Hovednæringene er jordbruk, fiske og turisme. Det er ikke tillatt å kjøre bil på øyen.

På 1300- og 1400-tallet tilhørte Kaprije adelsfamilier fra Šibenik. Da osmanene okkuperte fastlandet på 1500- og 1600-tallet, flyktet mange mennesker fra fastlandet til Kaprije og mange av de andre øyene utenfor kysten av Kroatia. På denne tiden ble en kirke for St. Peter bygget på Kaprije.

Referanser

Eksterne lenker 
 
 Bilder fra Kaprije

Øyer i Kroatia